
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Παρακατάθεση στο Ταμείο Παρακαταθηκών και Δανείων της προ- ι 
σωρινής τιμής μονάδος αποζημίωσης για έκταση στην οποία θα 
ανεγερθεί κτίριο του ΚΠΣ Μαγούλας Αττικής . 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου δήμου Πειραιά (Ν. Ατ¬ 
τικής) .· ; 2 

ΑΠΟΦΑΣΕΙΣ 

Παρέκκλιση ως προς το ύψος από τις διατάξεις του Ν. 1557/85, 
για την ανέγερση του Ιερού Ναού Αγίας Ειρήνης στο Ο.Τ. 295 
του Δήμου Παπάγου . 3 

Τροποποίηση του ρυμοτομικού σχεδίου του Δήμου Συκεών με τον 
καθορισμό όρων και περιορισμών δόμησης και ειδικώτερα του 
μέγιστου επιτρεπομένου ύψους των Ο.Τ. (21, 22, 23, 24, 26) . 4 

Καθορισμός χρήσης παραχωρημένου ακινήτου από τις Κοινότητες 
Οινόης, Καπνοχωρίου και Ξηρολίμνης Ν. Κοζάνης στη στρατιω¬ 
τική Υπηρεσία (ΤΕΘΑ) . 5 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. Γ2β/οικ/2661 (1) 

Παρακατάθεση στο Ταμείο Παρακαταθηκών και Δανείων της προσωρι¬ 
νής τιμής μονάδος αποζημίωσης για έκταση στην οποία θα ανεγερ¬ 
θεί κτίριο του ΚΠΣ Μαγούλας Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ· ΥΠΟΥΡΓΕΙΟΥ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη τα άρθρα 7 και 8 του Ν.Δ. 797/71 «Περί ανα¬ 
γκαστικών απαλλοτριώσεων», πληροφορούμε όλους όσους: 

α) Έχουν ή αξιώνουν δικαιώματα κυριότητας ή άλλα εμπράγματα 
δικαιώματα στην έκταση που απαλλοτριώθηκε με την 1016173/ 
1158/0010/6.3.90 (ΦΕΚ 145/Δ/20.3.90) κοινή υπουργική από¬ 
φαση για ανέγερση κτιρίου του ΚΠΣ Μαγούλας Αττικής, που βρίσκεται 
το Ο.Τ. 43α της Κοινότητας Μαγούλας. 

β) Έχουν εγγράψει υποθήκη ή έχουν επιβάλει κατάσχεση ή με οιον- 
δήποτε τρόπο διεκδικούν την έκταση που απαλλοτριώθηκε, ότι η προ¬ 
σωρινή τιμή μονάδος αποζημίωσης που καθορίστηκε με την 30/91 
απόφαση του Μομομελούς Πρωτοδικείου Αθηνών για την παραπάνω 
έκταση που εικονίζεται στο οικείο τοπογραφικό διάγραμμα και κτημα- 
τολογικό πίνακα, κατατέθηκε στο Ταμείο Παρακαταθηκών και Δα¬ 
νείων (αριθ. γραμ. 1094). 

Το ύψος αυτής ανέρχεται στο ποσό των τριάντα τεσσάρων εκατομμυ¬ 
ρίων, εξακοσίων ενενήντα μιας χιλιάδων δραχμών. 

Η αποζημίωση αυτή είναι αποδοτέα σε όσους κατά το νόμο θα ανα- 
γνωρισθούν δικαιούχοι. 

Αθήνα, 23 Μαΐου 1991 
Ο Γενικός Γραμματέας 
Π. ΚΟΝΤΟΥΛΑΚΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Α Ρ ί8. Γ.62558 (2) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου δήμου Πειραιά 

(Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: <' ' 

1. Τις διατάξεις του Ν. 880/1979 «Περί καθορισμού ανωτάτου 
ορίου συντελεστού δόμήσεως κ.λπ.» (Α' 58) και ειδικότερα το άρθρο 2. 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ. 510/1979 «Περί ρυθμίσεως θεμάτων με¬ 
ταφοράς συντελεστού δόμήσεως κατά το Ν. 880/1979» (Α' 154) όπως 
τροποποιήθηκε με το υπ’ αρ. 367/1987 Π.Δ/γμα (Α' 163). 

4. Τις διατάξεις του Ν. 1032/1980 «Περί συστάσεως Υπουργείου 
Χωροταξίας, Οικισμού και'Περιβάλλοντος» (Α’ 57) και ειδικότερα τα 
άρθρα 2, 3 και 7. 

5. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (Α' 137) και ειδικότερα το άρθρο 23 παρ. 1. 

6. Την 9821/1988 πράξη συναίνεσης, ενώπιον της συμβολαιογρά¬ 
φου Πειραιώς Αλεξ. Μίχου, των Μεταξίας συζ. Αποστόλου Σπηλιωτο- 
πούλου και Βασιλείου Σπηλιωτόπουλου. 

7. Την 511/1989 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 40977/31.5.1990 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης. ■ 

9. Την κατόπιν αυτοψία της μηχανικού Στ. Γοργορέτα επιβεβαίωση 
των εμπλεκομένων στον υπολογισμό του μεταφερόμενου συντελεστή δό¬ 
μησης στοιχείων του ακινήτου που βρίσκεται εντός του ρυμοτομικού 
σχεδίου δήμου Πειραιά (Ν. Αττικής) και επί της οδού Δεληγιώργη αρ. 
63, με πρόταση του Υπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 


ρυνομένου), που βρίσκεται εντός του ρυμοτομικού σχεδίου δήμου Πει¬ 
ραιά (Ν. Αττικής) επΓτης οδού Δεληγιώργη αρ. 63, και έχει χαρακτηρι- 
σθεί ως διατηρητέο με τό από 3.2.1987 Π.Δ/γμα (Δ' 262), του οποίου 
αποκλειστικοί κύριοι τυγχάνουν οι παραπάνω αιτούντες τη μεταφορά 
του συντελεστή Μεταξία σύζ. Απόστολου Σπηλιωτόπουλου ως έχουσα 
την επικαρπία και Βασίλειος Σπηλιωτόπουλος ως έχων την ψιλή κυριό¬ 
τητα, όπως το βαρυνόμενο ακίνητο φαίνεται με στοιχεία Α Β Γ Δ Α στο 
σχετικό πρωτότυπο διάγραμμα σε κλίμακα 1:200 που θεωρήθηκε από 
τον προϊστάμενο της Δ/νσης Τοπογραφικών Εφαρμογών με την υπ’ αρ. 
62558/1990 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 
α) Εμβαδόν ακινήτου: 133,57 μ2. 
β) Ποσοστό κάλυψης: 70% 
γ) Συντελεστής δόμησης: 3 

δ) Δομήσιμες επιφάνειες που αντιστοιχούν σ’ αυτό είναι: 

133,57 X 3 = 400,71 μ2 
ε) Δομημένη επιφάνεια: 202,51 μ2 
στ) Μεταφερόμενες δομήσιμες επιφάνειες: 198,20 μ2 
(400,71-202,51 = 198,20)μ2 από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα του Βασιλείου Σπηλιωτόπουλου (ψιλή κυριότητα) και Μεταξίας 
σύζ. Αποστ, Σπηλιωτόπουλου (επικαρπία) για εμβαδόν 198,20 μ2 από 
ορόφους. ' 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδά, της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
οιναθέτουμε τη δημοσίευση και εκτέλεση του παρόντος διατάγματος. 

Αθήνα, 8 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ν Ο ΥΠΟΥΡΓΟΙ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

ΣΤΕΦΑΝΟΣ ΜΑΝΟΣ 

ΑΠΟΦΑΣΕΙΣ 

Αριθ. 9270/341 (3) 

Παρέκκλιση ως προς το ύψος από τις διατάξεις του Ν. 1557/85, για 

την ανέγερση του Ιερού Ναού Αγίας Ειρήνης στο Ο.Τ. 295 του Δή¬ 
μου Παπάγου. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν.Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 9. 

2. Τις διατάξεις του Ν. 1577/85 (ΦΕΚ 210 Α') χαι ειδικότερα τις 
παρ. 2 και 3 του άρθρου 21. 

3. Τις διατάξεις του Α.Ν. 314/1968 (ΦΕΚ 47 Α') όπως τροποποιή¬ 
θηκαν και συμπληρώθηκαν με το υπ’ αρ. 1018/71 (ΦΕΚ 220 Α') 
Ν.Δ/γμα και με την παρ. 3 του άρθρου 34 του Ν. 1577/85 (ΦΕΚ 210 
Α'). 

4. Τις διατάξεις του υπ’ αριθ. 183/86 Π.Δ/τος (ΦΕΚ 70 Α’). 

5. Την υπ’ αρ. 2 συν. 18η/9.5.91 γνωμοδότηση του Συμβουλίου 
Χωροταξίας, Οικισμού και Περιβάλλοντος Ν.Α.Α., αποφασίζουμε: 

Εγκρίνεται η παρέκκλιση ως προς το ύψος από τις διατάξεις του Ν. 
1577/85 (ΓθΚ/85), για την ανέγερση του ιερού ναού Αγίας Ειρήνης 
στο Ο.Τ. 295 του Δήμου Παπάγου, από 18 μ. σε 20,60 μ. για την κα¬ 
τασκευή του τρούλου και από 18 μ. σε 26 μ. για την κατασκευή του κα¬ 
μπαναριού του ναού. 

• Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 22 ΜαΤου 1991 

Ο Νομάρχης 
Ε. ΧΑΡΑΛΑΜΠΙΔΗΣ 

-♦- 

Αριθ. ΔΠ/ΠΜ/17494/724 (4) 

Τροποποίηση του ρυμοτομικού σχεδίου του Δήμου Συκεών με τον καθο¬ 
ρισμό όρων και περιορισμών δόμησης και ειδικώτερα του μέγιστου 
επιτρεπομένου ύψους των Ο.Τ. (21, 22, 23, 24, 26). 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν.Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 
70. 

2. Τις διατάξεις του Α.Ν. 314/1968 (ΦΕΚ 47 Α’) όπως τροποποιή¬ 
θηκαν και συμπληρώθηκαν με το υπ’ αρ. 1018/71 Ν.Δ/γμα (ΦΕΚ 
220 Α') και με την παρ. 3 του άρθρου 34 του Ν. 1577/85 (ΦΕΚ 210 
*Α’). 

ρ· 3. Τις διατάξεις του υπ’. αριθ. 183/86 Π.Δ/τος (ΦΕΚ 70 Α’) και ει¬ 
δικότερα το άρθρο 1 (παρ. 1). 

4. Την αριθ. Γ4δ/15883/1903/8.2.1988 απόφαση του Υπουργού 
Προεδρίας της Κυβέρνησης και Αναπλ. Υπουργού Περιβάλλοντος, Χω- 
•ροταξίας και Δημ. Έργων. 

5. Την υπ’ αρ. 192/90 απόφαση του Δημοτικού Συμβουλίου Συ¬ 
κεών. 


6. Την υπ’ αριθ. 251 πράξη της 13ης/19.3.1991 συνεδρίας γνω¬ 
μοδότηση του ΣΧΟΠ Νομού Θεσσαλονίκης, αποφασίζουμε: 

Εγκρίνεται η τροποποίηση του ρυμοτομικού σχεδίου του Δήμου Συ¬ 
κεών με τον καθορισμό όρων και περιορισμών δόμησης και ειδικώτερα 
του μεγίστου επιτρεπομένου ύψους στα Ο.Τ. (21, 22, 23, 24 και 26) 
που περικλείονται από τους δρόμους Αλ. Παπαναστασίου, Αμαλιάδος, 
Μακεδονομάχων, Ανωνύμου, Καυκάσου και την υπαγωγή τους στην 
δέσμευση των υψών του Τομέα I όπως διατυπώνονται στο άρθρο 1, 
παρ. 3 και παρ. 4 της ΔΠ/ΠΜ/48147/24.4.89 Νομαρχιακής από¬ 
φασης, ΦΕΚ 346/Δ/2.6.89. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 23 Απριλίου 1991 

Ο Νομάρχης κ.α.α. 

Ν. ΠΑΡΙΤΣΗΣ 

-Γ—ψ- 

Αριθ. 1954 (5) 

Καθορισμός χρήσης παραχωρημένου ακινήτου από τις Κοινότητες Οι- 

νόης, Καπνοχωρίου και Ξηρολίμνης Ν. Κοζάνης στη στρατιωτική 

Υπηρεσία (ΤΕΘΑ). 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

Ι.ΤοΝ. 1512/11.1.1985 (ΦΕΚ 4 Α') για την τροποποίηση και συ¬ 
μπλήρωση πολεοδομικών διατάξεων κ.λπ. και ειδικώτερα το άρθρο 3 
παρ. 1 αυτού. 

2. Το Ν. 1337/12.3.1983 (ΦΕΚ 33 Δ/14.3.83) για την επέκταση 
πολεοδομικών σχεδίων κ.λπ. 

3. Το Ν. 360/1976 για την Χωροταξία και το Περιβάλλον. 

4. Το Ν. 1032/1980 για τη σύσταση του Υπ. ΧΟΠ. 

5. Τις υπ’ αριθ. 12/89, 5/90 και 19/89 αποφάσεις των Κοινοτι¬ 
κών Συμβουλίων Οινόης, Καπνοχωρίου και Ξηρολίμνης. 

6. Την από 7.5.91 αριθ. πρωτ. 9954 εισήγηση του Τμήματος Πολε¬ 
οδομίας και ΠΕ της Νομαρχίας μας, αποφασίζουμε: 

Καθορίζουμε ως χρήση γης την λειτουργία που γενικά εξυπηρετεί 
την κάλυψη αναγκών της στρατιωτικής υπηρεσίας (ΤΕΘΚ) βάσει των 
διατάξεων του Π.Δ. 5-5/5.6.84 (ΦΕΚ 134 Δ') όπως τροποποιήθηκε 
με το Π.Δ. 14-3/3.4.1986 (ΦΕΚ 271 Δ'). Τα υπόψη τεμάχια έκτα¬ 
σης 500 τ.μ. το καθένα που φαίνονται στα τοπογραφικά διαγράμματα 
της Τοπογραφικής Υπηρεσίας με στοιχεία 1187ιστ. 1084β και 780β 
αποτελούν τμήματα των υπ’ αριθ. 1187ιε 984α και 780α κοινοχρή¬ 
στων τεμαχίων αντίστοιχα των αγροκτημάτω Οινόης, Καπνοχωρίου 
και Ξηρολίμνης. Τα τοπογραφικά διαγράμματα θεωρήθηκαν από το 
Τμήμα Πολεοδομίας και ΠΕ και αποτελούν αναπόσπαστο τμήμα της 
παρούσας. 

Η παρούσα να δημοσιευθεί στην Εφημερίδα της Κυβερνήσεως. 

Κοζάνη, 7 Μαΐου 1991 

Ο Νομάρχης κ.α.α. 

ΜΑΝΘΟΣ ΤΖΙΑΣΤΟΥΔΗΣ 


.ί_ , Γ)Κ 

ΤΟΠΟΓΡΑΦΙΚΟΥ Δ (ΑΓΡΑΜΜΑΤΟΣ 


ΚΑΠΝΟΧΩΡΙ ΚΟΖΑΝΗΣ 
ΑΝΑΜΟΡΦΩΣΗ 1961 

ΤΟΠΟ ΓΡΑΦΙΚΟΥ ΔΙΑΓΡΑΜΜΑΤΟΣ 

